b'\n_START_ARTICLE_\nPotol\xc4\x8deni kramoh\n_START_PARAGRAPH_\nPotol\xc4\x8deni kramoh je glavni lik v istoimenski \xc4\x8drtici iz zbirke Solzice, ki jo je napisal Pre\xc5\xbeihov Voranc. Zbirka Solzice je bila prvi\xc4\x8d natisnjena leta 1949 v tiskarni Mladinska knjiga v Ljubljani in je bila ve\xc4\x8dkrat ponatisnjena. Zbirka je prevedena v devet jezikov.\n_START_SECTION_\nO zbirki\n_START_PARAGRAPH_\nVoran\xc4\x8deva zadnja knjiga je zbirka \xc4\x8drtic Solzice, katero je namenil predvsem otrokom, ki so bili zaradi socialnih razmer prisiljeni v prezgodnje delo, ter so bili zaradi tega prikraj\xc5\xa1ani za otro\xc5\xa1tvo. Namenil pa jih je tudi otrokom kot pri\xc4\x8devanje o druga\xc4\x8dnem otro\xc5\xa1tvu, kakor ga do\xc5\xbeivljajo oni sami, in kot opomin._NEWLINE_\xc4\x8crtica je kratka pripoved brez prave zgodbe. V sredi\xc5\xa1\xc4\x8du je sicer kak dogodek ali pripetljaj, vendar je pomembnej\xc5\xa1e ozra\xc4\x8dje, ideja, do\xc5\xbeivljaj, ki ga posreduje bralcu; zato je po navadi liri\xc4\x8dna, refleksivna ali impresionisti\xc4\x8dna.\n_START_SECTION_\nVsebina \xc4\x8drtice\n_START_PARAGRAPH_\n\xc4\x8crtica je avtobiografska. Pripoveduje o siroti z imenom Cencelj, ki je rejenec pri nekem bogatem kmetu. Cencelj je droben de\xc4\x8dek z zelo svetlo poltjo. Otroci mu zaradi njegovega izgleda nadenejo nadimek Potol\xc4\x8deni kramoh. Nih\xc4\x8de ne ve kaj pomeni ta izraz, vendar pa vsi vedo, da nekaj negativnega, slab\xc5\xa1alnega. Cencelj ni zadovoljen s svojim novim nadimkom, kar tudi poka\xc5\xbee ostalim otrokom, in sicer tako, da vsakega, ki ga tako poimenuje, pretepe. Zaradi tega se ga vsi otroci bojijo, samo Voranc ne, saj Cencelj nanj gleda s spo\xc5\xa1tovanjem. Kljub temu, da Cencelj z otroki fizi\xc4\x8dno obra\xc4\x8dunava, ga zato ni\xc4\x8d manj ne zmerjajo, kve\xc4\x8djemu ve\xc4\x8d. Nekega dne, ko Voranc Cenclja zmerja, pa se slednji enostavno\xc2\xa0\xc2\xbbzlomi\xc2\xab, saj ne prenese ve\xc4\x8d vsega tega zmerjanja in tako svojo ranljivost tudi prvi\xc4\x8d navzven poka\xc5\xbee. Voranc tedaj sprevidi, kako zelo je Cencelj zaradi nadimka prizadet, zato ga od tedaj naprej nikoli ve\xc4\x8d ne pokli\xc4\x8de Potol\xc4\x8deni kramoh ter mu celo obljubi, da ga bo branil pred nadaljnjimi \xc5\xbealjivkami.\n_START_SECTION_\nO literarnih likih\n_START_PARAGRAPH_\nGlavni literarni lik je Potol\xc4\x8deni kramoh, droben de\xc4\x8dek z belimi lasmi, belimi obrvmi, belo ko\xc5\xbeo in velikokrat oble\xc4\x8den v belo. Zaradi svojega izgleda je ve\xc4\x8dkrat tar\xc4\x8da posmeha. Je sirota in v zaporu pri bogatem kmetu. Beseda kramoh pomeni nekaj posmehljivega, \xc5\xbealjivega, tujega, nekaj kar bi utegnilo biti s hudobnim duhom. Beseda potol\xc4\x8deni pa ka\xc5\xbee na njegovo majhnost in zgrbljenost. Zaradi svoje vzgoje in pomanjkanja samozavesti se ni sposoben besedno ubraniti pred zmerljivkami, zato se brani s tepe\xc5\xbeem. Boji se le Voranca, vsem ostalim pa se lahko zoperstavi._NEWLINE_Drugi literarni lik, ki se pojavi v \xc4\x8drtici, je pripovedovalec sam. Kot vsi ostali otroci, tudi on uporablja zmerljivke in \xc5\xbealjivke. Ob spoznanju, da je de\xc4\x8dka prizadel, preneha s tovrstnimi dejanji. bil je majhen in grbaste postave'